Document ID: 32007R0158

KOMISJONI MÄÄRUS (EÜ) nr 158/2007,
16. veebruar 2007,
millega muudetakse määrust (EÜ) nr 1358/2003 seoses ühenduse lennujaamade loendiga
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 27. veebruari 2003. aasta määrust (EÜ) nr 437/2003 reisijate, kauba ja posti õhuvedu käsitlevate statistiliste aruannete kohta, (1) eriti selle artiklit 10,
ning arvestades järgmist:
(1)
Vastavalt määruse (EÜ) nr 437/2003 artiklile 10 peab komisjon sätestama nimetatud määruse lisades esitatud tehniliste üksikasjade kohandamise korra.
(2)
Õhutranspordi arengu tõttu tuleb ajakohastada komisjoni määruse (EÜ) nr 1358/2003 (2) I lisas esitatud ühenduse lennujaamade ja lennujaamaklasside loendit vastavalt nimetatud lisas kehtestatud eeskirjadele.
(3)
Seepärast tuleb määrust (EÜ) nr 1358/2003 vastavalt muuta.
(4)
Käesoleva määrusega ette nähtud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 437/2003 artikli 3 lõigete 2 ja 3 kohaldamiseks asendatakse määruse (EÜ) nr 1358/2003 I lisas (mida on muudetud komisjoni määruse nr (EÜ) 546/2005 (3) II lisaga) sisalduv ühenduse lennujaamade ja lennujaamaklasside loend käesoleva määruse I lisas esitatud loendiga, välja arvatud lennujaamade osas, kus kaubavedu ei ole regulaarne.
Artikkel 2
Käesolev määrus jõustub kahekümnendal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. veebruar 2007

Labels: 12
8